ওয়েব ডেস্ক: প্রকাশ্যে চলছে পাখি কেনাবেচা। ভারতীয় বন্যপ্রাণ আইনের নিষেধাজ্ঞাকে বুড়ো আঙুল দেখিয়েই গালিব স্ট্রিটে বাজারে বিকোচ্ছে হরেক রকমের পাখি। খাস কলকাতায় বাজারে বেআইনি কাজ চলছে। ফলে প্রশ্ন উঠে গিয়েছে, বন দফতরের ভূমিকা নিয়ে। দেখা নেই পুরসভারও।  বনপ্রাণ সংরক্ষণ ১৯৭২ আইনের তোয়াক্কা না করেই টিয়া পাখি, চন্দনা টিয়া ও কালো মাথা টিয়া পাখির বিক্রিবাটা চলছে। পুরসভা ও বন দফতরের ভূমিকা নিয়ে উঠে গিয়েছে প্রশ্ন। গ্যালিফ স্ট্রিটের বাজারে চলে পাখি বিক্রি। সেখানে প্রচুর ক্রেতা ভিড় জমান পাখি কিনতে। সবটাই প্রকাশ্যে। অথচ দিনের পর দিন বেআইনি কারবার চললেও কোনও ব্যবস্থা নেয়নি বন দফতর। প্রশ্ন উঠে গিয়েছে তাদের ভূমিকা নিয়ে।